Bedrog: Enorme opbrengs altyd ‘n rooi vlag | RVAF Media Releases
Bedrog: Enorme opbrengs altyd ‘n rooi vlag
Author: Hanlie Stadler
Date Published : 24 Maart 2015
BESKERM JOUSELF SÓ TEEN PONZI-SKEMAS, ANDER BEDROG
Moenie belê in iets wat jy nie verstaan nie, moenie jou ore om die braaivleisvuur uitleen nie en moenie probeer vinnig ryk word nie. Dít is kortom die beste maniere waarop jy keer dat jy die slagoffer van ‘n Ponzi- of ander bedrieër word. Luister ook na die klankgreep wat ‘n Ponzi-skema maklike verduidelik.
Moenie belê in iets wat jy nie verstaan nie – selfs al ís dit ’n goeie belegging. As jy dit nie verstaan nie, weet jy nie wat die risiko van ’n belegging behels nie.
Moenie luister na kroegpraatjies nie – iemand wat besig is om geld te maak, kan beslis nie vir jou ’n objektiewe mening gee nie. Dis dalk nou net die ou wat nog betyds in ’n Ponzi-skema belê het om enorme opbrengste te behaal. Jy’s dalk die arme drommel wat belê wanneer die skema in duie begin stort.
Maar die belangrikste van alles is: Moenie onrealistiese verwagtinge oor opbrengste hê nie.
Dít is kortom die raad van Gavin Came, voorsitter van die komitee oor finansiële beplanning van die vereniging vir finansiële tussengangers van Suid-Afrika (FIA), na aanleiding van die nuutste beweerde bedrogspul wat oopgevlek is in die Suid-Afrikaanse beleggingswêreld.
’n Geoktrooieerde rekenmeester van Welgemoed in Kaapstad, Cobus Kellerman, word betrek by ’n beweerde Ponzi-skema wat via Mauritius sake gedoen het en na verneem word R200 miljard se bates onder bestuur het. Kellerman het na bewering bande gehad met Herman Pretorius, wat homself om die lewe gebring het toe sy bedrog aan die lig gekom het.
Duisende mense verloor jaarliks miljarde rande – dikwels hul aftreegeld – in twyfelagtige en bedrieglike “beleggings”. Hoe keer jy dat jy ’n slagoffer raak?
Tags: Cobus Kellerman, FIA, Gavin Came, Hanlie Stadler, Herman Pretorius, RVAF
Categories Electronic Media, Netwerk24
← Tighter regulation for hedge funds
Vrae oor beleggings: Herman Pretorius se spook loop weer →
Leave a Reply/Los Kommentaar Cancel reply